Parlamentul României

	Comisia pentru agricultură, silvicultură, industrie alimentară şi servicii  specifice

                                      Nr.97/XVIII/4


Către,

Comisia pentru învăţământ, ştiinţă, tineret şi sport

AVIZ

asupra propunerii legislative privind organizarea şi funcţionarea 

unităţilor de cercetare-dezvoltare din domeniile agriculturii,

 silviculturii şi industriei alimentare şi a 

Academiei de Ştiinţe Agricole şi Silvice “Gheorghe Ionescu-Siseşti”


În conformitate cu prevederile art. 86 din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice a fost sesizată, spre dezbatere şi avizare, cu propunerea legislativă privind organizarea şi funcţionarea unităţilor de cercetare-dezvoltare din domeniile agriculturii, silviculturii şi industriei alimentare şi a Academiei de Ştiinţe Agricole şi Silvice “Gheorghe Ionescu-Siseşti”, transmisă cu adresa nr. 514 din 13 martie 2000.

În urma dezbaterilor asupra propunerii legislative sus menţionată, în şedinţa din 28  martie 2000, membrii Comisiei au hotărât – cu majoritate de voturi - ca aceasta să fie avizată negativ pentru următoarele motive:

1. Prin prevederile prezentei propuneri legislative se conservă structura organizatorică existentă care nu s-a dovedit eficientă.

2. O instituţie publică de interes naţional nu poate funcţiona pe statut propriu şi – totodată – trebuie să beneficieze de sprijinul statului.


Prezenta propunere legislativă face parte din categoria legilor ordinare.

